Die wêreld in foto’s – 20 Februarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Hondjie gemerk met rooi verf nadat hy ŉ inspuiting teen hondsdolheid van Egiptiese veeartse in Kaïro in dié land ontvang het. Die nuwe sterilisasie- en mediese sorgprogram is ŉ eerste in Egipte aangesien Kaïro dekades lank gif gebruik het om die aantal straathonde te beperk. (Foto: Nariman el-Mofty, AP) Brandweermanne blus ŉ vuur wat in ŉ markgebou in Yangon, Mianmar, ontstaan het. (Foto: Thein Zaw, AP) Die Mystic Krewe van die Nyx-parade dra by tot die joligheid tydens die viering van Mardi Gras in die strate van New Orleans, VSA. (Foto: Brett Duke, AP) Die nuwe 20 pond Britse banknoot wat spog met ŉ afbeelding van JMW Turner voor ŉ selfportret van die kunstenaar in Tate Britain in Londen. (Foto: Frank Augstein, AP) ŉ Geel parakiet sit op die skouer van Henry Mandu, ŉ werknemer van die Green Planet-binnenshuise tropiese reënwoud in Doebai, VAE. (Foto: Jon Gambrell, AP)